Babahojas
Babahojas (isp. Babahoyo) – miestas centriniame Ekvadore, į šiaurės rytus nuo Gvajakilio, prie Babahojo upės (Gvajaso baseinas); Los Rioso provincijos centras. Maisto (cukraus, ryžių valymo, spirito), parfumerijos pramonė. Prekyba ryžiais, ananasais, kakavmedžiais, bananais, drambliapalmių gaminiais, balzos mediena; verčiamasi gyvulininkyste. Veikia 1971 m. įkurtas technikos universitetas. Svarbiausi miesto objektai yra katedra su vertingomis mozaikomis ir parkas.